
Comhairle Cathrach Bhaile Átha Cliath
 Scéim do Ranníocaíocht Forbartha 2026-2029

(Faoi Alt 48, an tAcht um Pleanáil agus Forbairt, 2000 arna leasú)

RÉAMHRÁ:


1. I bhfo-alt (1) d’Alt 48 den Acht um Pleanáil agus Forbairt, 2000, arna leasú, féadfaidh an t-údarás pleanála, le linn dó cead pleanála a dheonú faoi Alt 34 den Acht, coinníollacha a chur san áireamh chun a cheangal go n-íocfar ranníoc i leith bonneagair phoiblí agus saoráidí poiblí a théann chun tairbhe d’fhorbairt i limistéar an údaráis pleanála agus a sholáthraítear, nó a bhfuil ar intinn go soláthrófar iad, ag údarás áitiúil nó thar a cheann (ar neamhaird le foinsí eile maoiniúcháin don bhonneagar agus do na saoráidí).

2		(a) Ceanglaítear i bhfo-alt (2) d’Alt 48 go leagfar amach an bonn ar a ndéanfar ranníoc faoi fho-alt (1) a chinneadh i scéim do ranníocaíocht forbartha arna déanamh faoin alt sin.

(b) Féadfar foráil a dhéanamh le scéim maidir le ranníocaí éagsúla a íoc i leith aicmí nó tuairiscí éagsúla forbartha.

3		(a) Sonraítear i bhfo-alt (3) d’Alt 48 go sonrófar i scéim an bonn ar a ndéanfar ranníocaí a chinneadh, arb iad na ranníocaí iad a bheidh le híoc i leith bonneagair phoiblí agus saoráidí poiblí, de réir théarmaí na scéime.

(b) Le linn an bonn ar a ndéanfar na ranníocaí a chinneadh a lua, cuirfear in iúl sa scéim an ranníoc a bheidh le híoc i leith aicmí éagsúla bonneagair phoiblí agus saoráidí poiblí a sholáthraítear, nó atá le soláthar, ag aon údarás áitiúil agus beidh aird ag an údarás pleanála ar an gcostas measta iarbhír a ghabhfaidh leis na haicmí bonneagair phoiblí agus saoráidí poiblí a sholáthar, ach amháin nach bhféadfar aon tairbhe a fhabhróidh i leith forbartha a bheidh ann cheana féin a áireamh in aon chinneadh den sórt sin.

(c) Féadfar a cheadú le scéim go n-íocfar ranníoc laghdaithe, nó nach n-íocfar ranníoc ar bith, in imthosca áirithe, de réir fhoráil na scéime.

4. Sonraítear i bhfo-mhír (15)(a) go bhféadfaidh údarás pleanála íocaíocht chomhleanúnach ranníocaí faoi Alt 48 den Acht um Pleanáil agus Forbairt, 2000, arna leasú, a éascú, agus féadfaidh sé a cheangal go dtabharfar urrús chun íocaíocht na ranníocaí a chinntiú.


SAINMHÍNITHE:
5. Tugtar an bhrí seo a leanas ar “bonneagar poiblí agus saoráidí poiblí” in Alt 48 den Acht um Pleanáil agus Forbairt, 2000, arna leasú (“an tAcht”) –

(a) “talamh a fháil,
(b) spásanna oscailte, saoráidí agus taitneamhachtaí áineasa agus pobail agus oibreacha tírdhreachaithe a sholáthar,
(c) bóithre, carrchlóis, áiteanna páirceála, séaraigh uisce dromchla agus obair cosanta tuilte agus bonneagar coimhdeach a sholáthar,
(d) buschonairí agus lánaí bus, saoráidí idirmhalartaithe busanna (lena n-áirítear carrchlóis do na saoráidí sin), bonneagar chun iompar poiblí a éascú, saoráidí rothaíochta agus coisithe, agus bearta maolaithe tráchta, a sholáthar,
(e) bóithre, carrchlóis, áiteanna páirceála, séaraigh uisce dromchla agus obair cosanta tuilte agus bonneagar coimhdeach a athchóiriú, a uasghrádú, a mhéadú nó a athsholáthar,
(f) bonneagar teileachumarsáide ardtoillte, ar nós leathanbhanda, a sholáthar,
(g) láithreáin scoile a sholáthar, agus
(h) Aon nithe atá coimhdeach le míreanna (a) go (g)”.

	ciallaíonn "scéim" scéim do ranníocaíocht forbartha arna déanamh faoi Alt 48 den Acht.
AN BONN AR A nDÉANTAR RANNÍOC A CHINNEADH:
6. Is é an bonn ar a ndéantar ranníoc a chinneadh faoi
Scéim do Ranníocaíocht Forbartha 2026-2029 Chomhairle Cathrach Bhaile Átha Cliath ("an Scéim") ná mar seo a leanas;

(a) Méid na gcostas, ar inchurtha iad i leith na gcúig aicme bonneagair phoiblí agus saoráidí (atá liostáilte sa tábla ag 9. thíos). Sonraítear na costais sin i dTábla A in Aguisín I den Scéim seo
(b) Achair urláir chomhiomlánaithe na forbartha beartaithe i méadair chearnacha, i ngach aon cheann den aicme nó cur síos forbartha, is é sin forbairt chónaithe agus tionsclaíochta/tráchtála. Sonraítear na hachair urláir sin i dTábla B in Aguisín I leis an Scéim seo
(c) Cinneadh na ranníocaí forbartha iníoctha in aghaidh an mhéadair chearnaigh d’fhorbairt cónaithe, agus d’fhorbairt tionsclaíochta/tráchtála, tar éis roinnt tosca a chur san áireamh, lena n-áirítear:

· Costais incháilithe tograí;
· Méid measta na forbartha;
· Leibhéal na rátaí ranníocaí reatha;
	
Agus é seo a leanas:
(d) Imscrúdú ar dhálaí margaidh reatha

Taispeántar toradh na hanailíse thuas ag 9. thíos.

SCÉIM DO RANNÍOCAÍOCHT FORBARTHA:
Déantar Scéim do Ranníocaíocht Forbartha Chomhairle Cathrach Bhaile Átha Cliath, 2026-2029 (“an Scéim”) faoi Alt 48 den Acht um Pleanáil agus Forbairt, 2000, arna leasú (“an tAcht”).

Faoin Scéim féadfaidh Comhairle Cathrach Bhaile Átha Cliath, le linn di cead pleanála a dheonú faoi Alt 34 den Acht, coinníollacha a chur san áireamh chun a cheangal go n-íocfar ranníoc (ar a sonraítear a méid thíos faoin gceannteideal “Leibhéal Ranníocaí”) i leith bonneagair phoiblí agus saoráidí poiblí a théann chun tairbhe d’fhorbairt sa Chathair agus a sholáthraítear, nó a bhfuil ar intinn go soláthrófar iad, ag Comhairle Cathrach Bhaile Átha Cliath nó thar a ceann (ar neamhaird le foinsí eile maoiniúcháin don bhonneagar agus do na saoráidí).

LEIBHÉAL RANNÍOCAÍ:
Is iad seo a leanas na ranníocaí a bheidh le híoc (seachas i gcás nach mbíonn feidhm le ranníoc nó le ranníoc laghdaithe) i leith na n-aicmí éagsúla de bhonneagar poiblí agus de shaoráidí poiblí faoin Scéim: -

	Aicme na Forbartha Bonneagair Poiblí
Forbairt
	€ in aghaidh an mhéadair chearnaigh d’Fhorbairt Chónaithe
	€ in aghaidh an mhéadair chearnaigh d’Fhorbairt Tionsclaíochta/Tráchtála

	Aicme 1:
Bonneagar & saoráidí bóithre
	
€37.15
	
€38.74

	Aicme 2:
Bonneagar & saoráidí draenála (uisce dromchla/tuilte)
	€6.14
	
€6.41

	Aicme 3:
Páirceanna agus saoráidí i spásanna oscailte
	
€20.52
	
€21.39

	Aicme 4:
Saoráidí & taitneamhachtaí pobail
	
€26.98
	
€28.13

	Aicme 5:
Saoráidí & taitneamhachtaí athghiniúna uirbí
	
€32.06
	
€33.43

	
Iomlán na Ranníocaí Iníoctha

	€122.85
	€128.10



Nóta 1: Beidh feidhm leis an Scéim seo maidir le hIarratais Phleanála a chuirfear faoi bhráid Chomhairle Cathrach Bhaile Átha Cliath ón 1 Iúil 2026, i gcás ina bhfuil ranníoc infheidhme faoin Scéim seo.
I gcás na gceadanna atá ann cheana a dheonaítear sula dtiocfaidh an scéim i bhfeidhm, nár cuireadh tús leo go fóill agus i gcás na n-iarratas a taisceadh ach nach bhfuil cinnte go fóill, is í an scéim infheidhme an scéim atá i bhfeidhm ag an am a dhéantar an t-iarratas ábhartha a thaisceadh.
Socrófar na rátaí thuas go dtí an 31 Nollaig 2027. Féadfar machnamh a dhéanamh ar innéacsú a chur i bhfeidhm ar na rátaí ranníocaí a mbeidh feidhm leo ina dhiaidh sin chun an tInnéacs Praghsanna de Thairiscintí Tógála ó ICIÉ (SCSI) a chur san áireamh.
Nóta 2:
(a) Déanfar an t-achar urláir forbartha beartaithe in aonad tithíochta nó i bhforbairt tráchtála a ríomh mar an t-oll-achar urláir. Ciallaíonn sé sin an t-achar arna áireamh le tomhas inmheánach an achair urláir ar gach stór d’fhoirgneamh (lena n-áirítear ballaí inmheánacha agus landairí) agus idirurláir san áireamh.
(b) I gcás foirgnimh chónaithe ilaonad, déanfar an t-oll-achar urláir a ríomh, gan limistéir choitinn ghluaiseachta, limistéir stórála boscaí bruscair agus rothar agus feidhmeanna coimhdeacha le haghaidh cónaitheoirí a áireamh.
I ngach cás, déanfar achar urláir na forbartha beartaithe a ríomh agus páirceáil carranna san áireamh.

Nóta 3: Gearrfar na rátaí thuas ar shíntí le forbairtí reatha, lena n-áirítear síntí le tithe cónaithe, seachas i gcúinsí nach bhfuil ranníoc i bhfeidhm nó ina bhfuil ranníoc laghdaithe i bhfeidhm de réir an mhéid thíos.
Nóta 4: I gcomhlíonadh Dhualgas Comhionannais agus Ceart Daonna na hEarnála Poiblí (Alt 42, An tAcht Fá Choimisiún na hÉireann um Chearta an Duine agus Comhionannas), agus de réir thiomantas Chomhairle Cathrach Bhaile Átha Cliath do chomhionannas agus do chearta daonna, tugadh faoi mheasúnacht tionchair ar chomhionannas agus ar chearta an duine mar chuid d’ullmhú na Scéime do Ranníocaíocht Forbartha.

RANNÍOC IN IONAD SPÁS OSCAILTE POIBLÍ:
Soláthraítear cead don Chomhairle i bPlean Forbartha Chathair Bhaile Átha Cliath chun ranníoc airgeadais a chinneadh in ionad an riachtanais uile um spás oscailte poiblí nó in ionadh cuid de le haghaidh forbairt ar leith i gcás ina gceapann an t-údarás pleanála go bhfuil láithreán róbheag nó neamhoiriúnach le riachtanais Phlean Forbartha Chathair Bhaile Átha Cliath maidir le soláthar spáis oscailte poiblí a chomhlíonadh.

Ceanglófar ranníoc airgeadais de €7,000 in aghaidh an aonaid le haghaidh soláthar páirce nó feabhsuithe uirthi agus/nó conláistí sa cheantar a fheabhsú de réir Straitéis Pháirce na Cathrach.

Ar mhaithe le soiléire, is ar fhorbairtí cónaithe le haghaidh ceannach sóisialta, inacmhainne nó le haghaidh an chíosa de réir costais a chuireann Comhlachtaí Tithíochta Ceadaithe nó an Ghníomhaireacht Forbartha Talún ar fáil nó i gcomhaontú le forbróir nó le Comhairle Cathrach Bhaile Átha Cliath a cheanglófar an ranníoc airgeadais um Spás Oscailte in aghaidh an aonaid a íoc in ionad an riachtanais uile um spás oscailte poiblí nó in ionad cuid de.


CÚINSÍ NUAIR NACH BHFUIL AON RANNÍOC I BHFEIDHM
 NÓ INA BHFUIL RANNÍOC LAGHDAITHE I BHFEIDHM:

Ní cheanglófar ar an bhforbairt seo a leanas ranníocaí forbartha a íoc faoin Scéim:

· Athrú úsáide ó úsáid tráchtála go húsáid tráchtála eile. Gearrfar aon achar urláir breise glan ar an ráta tráchtála.

· An chéad 40 méadar cearnach de shíntí le forbairt chónaithe (gearrfar an ráta cónaithe in aghaidh an mhéadair chearnaigh ar shíntí ina dhiaidh sin nó ar shíntí ar mó iad ná 40 méadar cearnach). Ní bheidh feidhm ag an díolúine maidir le forbairt a bhfuil cead coimeádta á lorg di.

· Forbairt a bhfuil deontas tithíochta do dhaoine faoi mhíchumas ann ina leith.

· Aonaid Tithíochta Sóisialta agus Inacmhainne a chuirtear ar fáil
· de réir comhaontaithe a rinneadh faoi Chuid V den Acht um Pleanáil agus Forbairt (arna leasú) nó aon alt ina dhiaidh sin nó alt ionaid de reachtaíocht an Achta.
· Aonaid Tithíochta Sóisialta dá bhfuil cead pleanála á lorg ag Comhlacht Tithíochta Ceadaithe (CTC) agus dá n-deonaítear an cead sin ina leith agus a thógtar mar thithíocht shóisialta.
· Aonaid Tithíochta Sóisialta dá bhfuil cead pleanála á lorg ag an nGníomhaireacht Forbartha Talún (GFT) agus dá n-deonaítear an cead sin ina leith agus a thógtar mar thithíocht shóisialta.
· Ceannach ar phraghas réasúnta faoi Scéim na Comhairle um thosaíocht le haghaidh socruithe Ceannaigh Teaghaise Inacmhainne.
D’fhéadfaí díolúine le haghaidh Aonaid ar Cíos de réir Costais a sholáthraíonn nó a éascaíonn an Chomhairle, CTCanna nó an GFT nó atá thar a gceann, a phlé ar bhonn cás-ar-chás, ar choinníoll go ndearbhaíonn Roinn Tithíochta na Comhairle nach bhfuil na ranníocaí airgeadais le híoc.

Nóta: Níl feidhm ag na díolúintí thuas maidir le tithíocht a chuirtear ar fáil faoi shocrú léasa.

· Lóistín an Lucht Siúil agus conláistí bainteacha.

· Bunscoileanna agus iar-bhunscoileanna gan táille.

· Saoráidí cúraim leanaí seachbhrabúsacha á stiúradh ag an bpobal.

· Forbairt a n-úsáidfear í chun críocha sóisialta, caithimh aimsire nó creidimh agus nach n-úsáidfear í chun brabús nó gnóthachan a dhéanamh.

· Forbairtí a rinne eagraíochtaí agus/nó carthanachtaí cláraithe a bhfuil díolúine ó cháin ioncaim agus ó cháin chorparáideach acu faoi Alt 207 den Acht Comhdhlúite Cánacha, 1997 (arna leasú) agus a bhfuil teastas díolúine acu ó na Coimisinéirí Ioncaim. Caithfidh go bhfuil an fhorbairt chun críocha go príomha na heagraíochta agus/nó na carthanachta amháin, agus gan úsáid a bhaint aisti chun críche bhrabúis nó ghnóthachain.

· Forbairt a n-úsáidfear í mar cheardlann, saoráid oiliúna, brú, nó lóistín eile go sonrach do dhaoine faoi mhíchumas agus nach n-úsáidfear í chun brabús nó gnóthachan a dhéanamh.

· Gnéithe neamhthógtha de shaoráidí caithimh aimsire (mar shampla páirceanna imeartha, galfchúrsaí).

· Oibreacha ar fhoirgnimh atá ar Thaifead na nDéanmhas Cosanta, agus athrú ar a n-úsáid ó úsáid chónaithe go húsáid tráchtála. Tagraíonn an téarma Déanmhas Cosanta don struchtú(i)r reatha féin, agus ní áirítear leis forbairt laistigh dá chúirtealáiste.

· Crainn agus aeróga, mias agus fearas/trealamh eile chun críocha cumarsáide agus bonneagar teileachumarsáide, móibíleach agus leathanbhanda araon á gcur i bhfeidhm mar chuid de straitéis teileachumarsáide a bhfuil tacaíocht an rialtais aici, de phlean nó de thionscnamh.

· Díolmhófar forbairt Fuinnimh In-athnuaite (FI) a bhfuil acmhainn de suas go 0.5MW aici. Gearrfar táille de €1,000 in aghaidh gach 0.1MW os cionn acmhainn shuiteáilte de 0.5MW ar fhorbairt FI a bhfuil acmhainn níos mó aici.

Gearrfar ráta laghdaithe ranníocaí forbartha ar an bhforbairt seo a leanas faoin Scéim:

· I gcás ina dtugtar cead d’iarratasóir foirgneamh reatha a scartáil go hiomlán nó i bpáirt agus foirgneamh eile a chur ina áit, is ar an nglan-achar urláir breise arna chruthú a ghearrfar an ranníoc forbartha iníoctha. Tá feidhm leis sin ar bhonn ’iontamhla' agus ní bheidh feidhm le haon laghdú nuair atá forbairt tionsclaíochta/tráchtála in ionad forbairt chónaithe reatha nó a mhalairt.

· I gcás athrú úsáide ó fhorbairt chónaithe go forbairt tráchtála, déanfar na ranníocaí forbartha a ríomh ag 50% den ráta infheidhme. I gcás inar íocadh ranníocaí forbartha faoi Scéim Alt 48 i leith na húsáide roimhe sin, beidh an ranníoc iníoctha ar an togra nua glan ar mhéid na forbartha as ar íocadh cheana féin. Ní dhéantar foráil sa Scéim do Ranníocaíocht Forbartha d’aon lacáiste ná d’aon aisíoc sa chás sin. Ba cheart do ghníomhairí/d’iarratasóirí fianaise ar ranníocaí a íocadh cheana a chur ar fáil ag céim an iarratais chun an measúnú a bhrostú agus chun leas a bhaint as an bhforáil seo;

· Beidh forbairtí spáis tráchtála stórais oscailte/dromchla crua, seachas áiteanna páirceála, faoi dhliteanas na ranníocaí forbartha ag 50% den ráta tráchtála.

· Beidh ceadanna sealadacha faoi dhliteanas ranníocaí forbartha ag aon trian amháin de ráta infheidhme na ranníocaí. Ní ghearrfar ranníocaí ar cheadanna sealadacha breise arna ndeonú don fhorbairt chéanna ar an gcoinníoll go ndeonaítear iad laistigh de 5 bliana ó dháta éagtha an cheada shealadaigh tosaigh (beidh feidhm le haon chead sealadach breise amháin dá leithéid ar a mhéad). I gcásanna ina ndeonaítear cead pleanála iomlán ina dhiaidh sin don fhorbairt chéanna, beidh an ranníoc iníoctha ar an togra nua glan ar an méid atá íoctha cheana féin.

· Déanfar an ranníoc forbartha le haghaidh forbairtí cónaithe nua a thógáil i limistéir PCÁ Bhaile Munna agus Ghort na Silíní a ríomh ag 80% den ráta infheidhme agus déanfar forbairt tionsclaíochta/tráchtála a ríomh ag 20% den ráta infheidhme.

Gearrfar ranníoc ar ráta níos airde ar na forbairtí seo a leanas:

· Ní bheidh feidhm ag laghduithe ina n-iomlán nó i gcuid díobh maidir le ceadanna ar choimeád forbartha ar a ngearrfar ag dhá oiread an ráta infheidhme.

· Gearrfar ar Struchtúir Fógraíochta ag ceithre oiread an ráta tionsclaíochta/tráchtála.

· Gearrfar ar cheadanna óstáin, brú turasóirí agus árastán ag dhá oiread an ráta tráchtála.

Chun críocha soléirithe,

	I gcás tógála, cuir in airde nó cuir laistigh de chúirtealáiste tí, aon phubaill, díonbhrait, scátha nó rud eile, teach gloine, garáiste, stórais, botháin nó struchtúir ar aon chosúil, measfar gur díolmhaithe é an chéad 25 méadar cearnach d’achar urláir a leithéid de struchtúir. Gearrfar an ráta cónaithe ar aon achar urláir atá níos mó ná 25 méadar cearnach lena n-áirítear achair urláir charnacha nuair 	atá níos mó ná struchtúr amháin ann i gcúirtealáiste na réadmhaoine.
	Ina theannta sin:
	Níl aon laghdú nó díolúine ann ón riachtanas chun ranníocaí forbartha a íoc 	don fhorbairt seo a leanas;

· Institiúidí oideachais tríú leibhéal agus lóistín do mhic léinn tríú leibhéal
· Scoileanna táille
· Ospidéil, saoráidí liachta, ionaid chúraim phríomhúil agus forbairtí comhchosúla lena n-áirítear aon fhoirgnimh choimhdeacha
· Bonneagar Fóntais Phoiblí e.g. fostáisiúin/seomraí an ghléasra ar bunriachtanach iad d’úsáid nó d’áitíocht na forbartha.


RANNÍOCAÍ A ÍOC:
Coinníollacha ina gceanglaítear na ranníocaí dá bhforáiltear sa Scéim a íoc, forchuirfear iad i ngach cinneadh chun cead pleanála a dheonú tar éis don Chomhairle an Scéim a dhéanamh. Is é an 1 Iúil 2026 dáta feidhme na Scéime.

Beidh na ranníocaí faoin Scéim iníoctha roimh thús na forbartha nó ar shlí eile le toiliú na Comhairle. Beidh na ranníocaí iníoctha ag an ráta a bhaineann leis an mbliain ina gcuirtear tús le cur chun feidhme an cheada pleanála, faoi mar a fhoráiltear dó i Nóta I ag 9. thuas.

Féadfaidh an Chomhairle, gan idirdhealú, íocaíocht chomhleanúnach ranníocaí atá iníoctha faoin Scéim a éascú, agus féadfaidh an Chomhairle, gan idirdhealú, a cheangal go dtabharfar urrús chun íocaíocht na ranníocaí a chinntiú.

Féadfaidh an Chomhairle, de réir cumhachtaí reachtúla, aon ranníoc (lena n-áirítear ús agus costais dlí) a bheidh dlite di faoi théarmaí na scéime seo a ghnóthú mar fhiach conartha shimplí i gcúirt dlínse inniúla. Ina theannta sin, féadfaidh an Chomhairle gníomh forfheidhmiúcháin a thionscnamh faoin Acht um Pleanáil agus Forbairt, 2000, arna leasú i leith ranníocaí forbartha neamhíoctha agus gach costais agus táille a bhaineann leo.

Nuair is infheidhme, diúltófar do cheangail le seirbhísí draenála (uisce dromchla) ag tús na forbartha i gcás nach bhfuil an ranníoc forbartha íoctha ina hiomláine ná íoctha i bpáirt de réir plean tráthchodanna comhaontaithe. Bíonn gá leis an ranníoc forbartha le haghaidh caiteachas caipitiúil agus, ar an ábhar sin, ní áirítear leis an ranníoc forbartha costais arna dtabhú ina leith sin amhail ceangail le seirbhísí dá leithéid, agus bíonn siad faoi réir táillí ceangail ar leith.

ACHOMHARC CHUIG AN gCOIMISIÚN PLEANÁLA
Féadfar achomharc a thionscnamh chuig an gCoimisiún Pleanála i gcás ina measfaidh iarratasóir ar chead pleanála faoi Alt 34 den Acht nach ndearnadh téarmaí na Scéime a chur chun feidhme go cuí maidir le haon choinníollacha arna leagan síos ag an gComhairle.


ATHBHREITHNIÚ AR AN SCÉIM:
Tá feidhm leis an Scéim go dtí an 30 Meitheamh 2029 mura ndéantar scéim nua san idirlinn nó mura gcuirtear síneadh leis an scéim reatha. Féadfaidh an Chomhairle an Scéim a athbhreithniú ó am go chéile ag féachaint do na cúinsí i réim ag an am. Féadfar Scéim nua a dhéanamh tar éis an Scéim a athbhreithniú.

RANNÍOCAÍ FORBARTHA SPEISIALTA
Féadfar ranníoc forbartha speisialta a fhorchur faoi Alt 48 den Acht i gcás ina dtabhaíonn an Chomhairle costais eisceachtúla nach gcuimsítear iad faoi Scéim Ranníocaí Forbartha Chomhairle Cathrach Bhaile Átha Cliath, 2026–2029, agus bonneagar poiblí nó saoráid phoiblí ar leith á s(h)oláthar. (Sonrófar na hoibreacha ar leith sna coinníollacha pleanála i gcás ina ngearrtar ranníocaí forbartha speisialta.). Ní bheidh faoi dhliteanas an ranníoc forbartha speisialta a íoc ach forbairtí a bhainfidh leas as an mbonneagar poiblí nó as an tsaoráid phoiblí i gceist. Féadfar coinníollacha lena bhforchuirtear coinníollacha speisialta a achomharc leis an gCoimisiún Pleanála.

AGUISÍN I

TÁBLA A: COSTAIS ATÁ SAN ÁIREAMH LEIS AN SCÉIM:

Costais inchurtha i saolré na scéime i leith na n-aicmí bonneagair agus saoráidí:-
	
	Costais Incháilithe

	% na Ranníocaí Leithdháilte
	Ranníocaí Leithdháilte

	Aicme 1: Bonneagar & saoráidí bóithre
	
€127.26 milliún
	30.24%
	€74.86

	Aicme 2: Bonneagar & saoráidí draenála (uisce dromchla)
	
€52.85 milliún
	5.00%
	€12.38 milliún

	Aicme 3: Páirceanna & saoráidí spásanna oscailte & taitneamhachtaí
	
€20.02 milliún
	17.70%
	€41.34 milliún

	Aicme 4: Saoráidí & taitneamhachtaí pobail
	
€265.16 milliún
	21.96%
	€54.36 milliún

	Aicme 5: Saoráidí & taitneamhachtaí athghiniúna uirbí
	
€108.04 milliún

	26.10%
	€64.61 milliún

	Costais iomlána atá san áireamh sa Scéim
	
€573.33 milliún
	
100%
	
€247.55




TÁBLA B – FORBAIRT BHEARTAITHE:

Aonaid d’fhorbairt chónaithe bheartaithe agus d’fhorbairt tionsclaíochta/tráchtála bheartaithe:-

	Forbairt Chónaithe

	Forbairt Tionsclaíochta/Tráchtála

	11,800 aonad*
(849,000 méadar cearnach)
	700,000 méadar cearnach


*ní áirítear tithíocht shóisialta



	
	
	

AGUISÍN II - LIOSTA TOGRAÍ

	
	
	


AICME 1: BONNEAGAR AGUS SAORÁIDÍ BÓITHRE
· Bonneagar Bhaile Munna agus Shaileoige
· Scéim Phríomhshráid Bhéal Maighne agus Ascaill Bhéal Maighne
· Athchóiriú Cosán
· Athchóiriú Carrbhealach
· Scéim um Fheabhsú Ríochta Poiblí Shráid Chathail Brugha agus Phlás Findlater
· Uasghrádú Thionscadal an Líonra Leictreachais Lastuas
· Tionscadal Bonneagair Soilse
· Droichead Oscailte Iompair Phoiblí na Dothra
· Droichead Blood Stoney
· Ceantar Shráid Grafton
· Scéim Feabhsaithe Shráid an Diúic/Shráid Anna Theas
· Feabhsuithe Shráid na Life
· Feabhsuithe Shráid Mhuire
· Scéim Feabhsaithe Rae Clarendon
· Sráid na Bearú
· Uasghrádú Bhóthar Sheáin Uí Mhóra
· Féidearthacht Shráid an Iarla Thuaidh
· Plás Fhaiche an Choláiste
· Bonneagar Glas (Clár Sínidh Starraigh Crann ar Shráideanna)
· Leithris Phoiblí

AICME II: BONNEAGAR AGUS SAORÁIDÍ DRAENÁLA (UISCE DROMCHLA)
· Córas Réamhaisnéise agus Rabhaidh Tuilte Bhaile Átha Cliath
· Céim 1 S25 - Cill Bharróg go dtí an Life, Cnocán Doirinne agus Oileán an Bhulla
· Céim 2 S25 - An Life go dtí Dumhach Thrá ( Cosaintí ar Thuilte na Cathrach Theas)
· Oibreacha Éigeandála i gcás Tuilte agus Deisiú Tuilte
· Tionscadal Cosanta i gCoinne Tuilte Chluain Tarbh
· Torthaí cathrach atá seasmhach ó thaobh tuilte de a chur i bhfeidhm
· Scéim Mhaolaithe Tuilte na Dothra Íochtaraí – (Céim 2)
· Tionscadal chun na Campshires a Chosaint ó Thuilte
· Scéim Mhaolaithe Tuilte Abhainn an Bhaid Bhóthar Chluain Maoil
· Scéim Mhaolaithe Tuilte an Phoitéil
· Tionscadal Teannaire an Aontais Eorpaigh
· Flít Maolaithe Tuile
· Oibreacha Feabhsúcháin Lintéir Oibreacha Uasghrádaithe Scáileáin
· Oifig um Chreat-treoir Uisce (CTU)
· Córas Bainistithe Sócmhainní Uisce Dromchla
· Tionscadal Conláiste agus Cáilíochta Uisce Abhantrach na Canálach Móire
· Scéim um Maolú Tuilte na Camóige
· Scéim Mhaolaithe Tuilte na Dothra – Céim 3
· Tionscadal Athshlánaithe agus Glasbhealaigh Abhainn Sheantraibh
· Cosaint ar Thuilte Abhainn Sheantraibh - Céim 2 agus 3
· Oibreacha Feabhsúcháin Gréasáin Uisce Dromchla
· Tionscadail um Dhraenáil Inbhuanaithe (Bogaidh, Claiseanna Reatha agus Bonneagar Glas)
· Oibreacha Feabhsúcháin / Moladh maidir le Srutháin Bheaga in Straitéis Draenála Mhórcheantar Bhaile Átha Cliath (GSDS)
· Scéim Cigireachta ar Chosaintí ar Thuilte
· Crios Forbartha Straitéisí (SDZ) Campshire Theas ar Ché Sir John Rogerson
· Cosaint ar Thuilte ag Campshire Thuaidh, an tAthrú Aeráide Amach Anseo
· Tionscadail um Chórais Draenála Inbhuanaithe (Suds) chun Tacú le Beartais Nua Plean Forbartha

AICME 3: PÁIRCEANNA & SAORÁIDÍ SPÁSANNA OSCAILTE & TAITNEAMHACHTAÍ
· Páirc San Anna
· Páirc San Anna - Athchóiriú na Stáblaí Dearga
· Páirc San Anna- Pailliún an Chumainn Leadóige
· Pailliún Pháirc Ghort na mBrící
· Oileán an Bhulla
· Staidéir Féidearthachta ar Coincheapa atá ag Teacht Chun Cinn
· Lána Eoin, Oifigí Cathartha, Teampall Chríost
· Ballaí Colmlainne (Domhnach Broc agus Cluain Tarbh)
· Clár Bainistíochta Caomhnaithe Páirce
· Scéim Feabhsaithe um Páirc Phobail
· Gleann na Life, Páirc Ghleann na Life
· Páirc Shráid Bhun Droichid
· Páirc Ghort na Silíní
· Páirc Bhaile Munna
· Seomraí Tae/Leithris Phoiblí Chearnóg Mhuirfean
· Seomraí Tae/Leithris Phoiblí Shráid Bhaile Coimín
· Seomraí Tae/Leithris Phoiblí Pháirc Bhaile Phámar
· Dumhach Thrá / Diamant / Crann Phapáin  Caifé Coimeádáin
· Seomraí Tae/Leithris Phoiblí Pháirc na dTor
· Plean Caomhnaithe Chearnóg Mhuinseo
· Plean Caomhnaithe Chearnóg Mhuirfean
· Plean Caomhnaithe Pháirc Hoirbeaird
· Oibreacha Caomhnaithe
· Straitéis na nÁiteanna Adhlactha Reilige
· Reilig Ghiúdach an Bhaile Bhoicht
· Eaglais San Nioclás Laistigh den Séipéal (Iarsmaí)
· Clár Feabhsúcháin Iostaí
· Iosta Éamoinn Ceannt
· Clós Súgartha Páirce
· Draenáil Páirce Imeartha
· Pailliún Chumann Sacair Ghleann Fhionnghlaise
· Padal & Leadóg Pháirc Bhaile Sheáin, Fionnghlas
· Oibreacha Tírdhreachaithe Ardeaglais Theampall Chríost


AICME 4: SAORÁIDÍ &TAITNEAMHACHTAÍ POBAIL
· Athghiniúint Chnoc an Bhunreachta
· Cíos Costais Bhóthar Emmet
· Forbairt Tithíochta Chaisleán na Croma
· Bóthar Chill Dónáin
· Cnoc an Bhunreachta - Athghiniúint
· Cúirt San Anna, Ráth Eanaigh
· Sráid na Scoile & Bábhún Chúirt San Tomás nó Gráig na Saoirsí mar is fearr aithne
· Scartáil agus Tógáil Nua Shráid Dorset - Athghiniúint
· Cúirt an Ghleanna
· Gráig na Saoirsí
· Uasghrádú Áiseanna Pobail
· Plean Áiseanna Pobail
· Cláir Oibreacha Ionad Áineasa Pobail
· Linn Snámha Thuaisceart Bhaile Átha Cliath – Síneadh leis an Linn Snámha
· Ionad Fóillíochta Bhaile Formaid - Síneadh leis an nGiomnáisiam
· Feabhsuithe Staid an Bhaile Ghaelaigh
· Athdhromchlú Raoin Staid an Bhaile Ghaelaigh
· Clár um Bainistíocht Fuinnimh
· Athchóiriú Ionad Spóirt agus Aclaíochta Bhaile Munna
· Síneadh leis an Ionad Rámhaíochta Bardasach
· Tionscadal Aonaid Chumhachtoibrithe - Spóirt
· Síneadh le Halla Spóirt Shráid Eachroma
· Cairpéad Páirce Uile-Aimsire Aon Duine Dhéag (11) an Taobh Chluain Tarbh
· Ionad Athchóirithe Chrann Phapáin - Oibreacha Athchóirithe
· Ionad Áineasa na Coille Móire
· Ionad Áineasa & Clós Súgartha an Phoirt Thoir
· Ionad Spóirt & Pobail Naomh Caitríona
· Linn Snámha Thuaisceart Bhaile Átha Cliath – Síneadh leis an Linn Snámha
· Athchóiriú Ionad Swan, Ráth Maonais
· Ionad Áineasa Dharndál
· Ionad Pobail Shráid Gloucester
· Linn Snámha Shráid Sheáin Mhic Dhiarmada
· Athdhromchlú Raoin Staid an Bhaile Ghaelaigh
· An Chathair Nasctha (Tionscadal TF na Leabharlann)
· Leabharlann Chromghlinne/Dhroimeanaigh
· Leabharlann Thír an Iúir - Athfhorbairt
·  Tionscadal Bonneagair Pobail an Cholbha Thuaidh -Leabharlann
· Oibreacha Uasghrádaithe Dhún Richmond
· Uimh. 20 & 21 Cearnóg Parnell Thuaidh - Céim 2
· Leabharlann /Seomraí Tae/Leithris Phoiblí Nua Pháirc Fhionnradhairc
· Cláir Oibreacha Leabharlann
· Athlonnú Leabharlann Fhionnghlaise
· Forbairt Pháirc Chnocán Uí Dhálaigh
· Athchóiriú Thaobh na Páirce, an Chabrach

AICME 5: SAORÁIDÍ & TAITNEAMHACHTAÍ ATHGHINIÚNA UIRBÍ
· Cearnóg na Leabharlainne Bóthar na Rinne/Bóthar Cambridge
· Scéim um Fheabhsú Comhshaoil Shráidbhaile Chromghlinne
· Halla na Corónach Muire
· Bóthar Cambridge
· Scéim um Fheabhsú Comhshaoil Chearnóg an Mhargaidh Nua
· Scéim um Fheabhsú Comhshaoil Shráid San Proinsias
· Scéim um Fheabhsú Ríochta Poiblí Shráid na Mí
· Tionscadail Ríochta Poiblí
· Scéim um Fheabhsú Chathartha Bhaile Formaid
· Feabhsuithe Comhshaoil Idirlinne an Charnáin
· Scéim um Fheabhsú Comhshaoil an Charnáin
· Athchóiriú Ionad Dhún Uabhair
· Athchóiriú Ionad Fóillíochta Fhionnghlaise
· Athfhorbairt Chluain Tarbh
· Athfhorbairt An Chloigín Ghoirm
· Scéim um Fheabhsú Comhshaoil Shráid Chorcaí
· Ríocht Phoiblí Inse Chór
· Ríocht Phoiblí Chill Mhaighneann
· An Straitéis Ghlasaithe
· Conair Mhíleata - Treochomharthaíocht & Aip
· Cúirt Shráid Bhun Droichid
· 37 Cúirt San Tomás
· Aonad Tráchtála Shráid Bonham
· Aonad Cónaithe Shráid Bonham
· Sráid Chorcaí/Cearnóg na bhFíodóirí
· Reilig San Séamas
· Sráid Suffolk
· Cearnóg Bharra an Teampaill
· Foirgnimh Thaobh na Cé
· Scéim Threochomharthaíochta - Céim Nua
· Bainistíocht Talún Ghníomhach
· Reilig agus Páirc Lúcáis
· Oibreacha Pleananna Caomhnaithe Bhallaí na Cathrach
· Margadh Torthaí agus Glasraí Ciste Athghiniúna agus Forbartha Uirbeach (URDF)
· Staidéar & Oibreacha ar Mhargaí & Ríocht Phoiblí Ciste Athghiniúna agus Forbartha Uirbeach (URDF)
· Creat Tairsí URDF Shráid San Werburgh/Shráid na gCaorach
· Athfhorbairt Pháirc Chnocán Uí Dhálaigh
· Hugh Lane-Oibreacha Cláir
· An Ríocht Phoiblí - Mionoibreacha
· Tionscadal Glasaithe NEIC
· Tionscadail Ghlasaithe Bhóthar na gCloch
· Páirc Chuan Portobello
· Oibreacha Rochtana & Tírdhreachaithe ar Theach an Ardmhéara agus Gairdín
· BÁC 1 a Athshamhlú
· Oibreacha Ríochta Poiblí URDF Five Lamps
· Uasghrádú Fhaiche Chorrán Ghort na Silíní
· Iarleabharlann Inse Chór
· Scéim um Fheabhsú Ríocht Phoiblí Fhionnghlaise
· Aonaid Tráchtála Bhóthar na Seangán
· Scéim um Fheabhsú Dhuga Sheoirse
· Ciste Imrothlach um Chaomhnú
· Oibreacha Seandálaíochta
· Coirnéal na Saoirse - Sráid James Joyce & Sráid Uí Fhoghlú
· Ordú Ceannaigh Éigeantaigh (OCÉ) Limistéar Bhóthar Emmet
· Clár Caomhnaithe na nDealbh Oidhreachta
· 15 Sráid Henrietta – Na Píobairí Uilleann

